Forth - Clyde
Kanal Forth - Clyde (engleski: Forth and Clyde Canal)  je kanal u sredini Škotske, koji povezuje zaljeve Firth of Clyde i Firth of Forth, odnosno Atlantik sa Sjevernim morem.

Karakteristike i historija gradnje 
Forth - Clyde kanal se proteže duž Central Lowlandsa u dužini od 56 km od rijeke Carron kod 
Grangemoutha do rijeke Clyde kod Bowlinga. Radovi na kanalu su otpočeli 10. juna 1768., a otvoren je 1790. kao prvi kanal u Škotskoj. Radio je do 1. januara 1963. kad je zatvoren zbog rekonstrukcije, ponovno je otvoren 2001.

Na kanalu je izgrađeno 39 ustava dugih 18 metara a širokih  6 m, najviša točka na kanalu blizu Glasgowa ima 48 m. Na kanalu su radili inženjeri John Smeaton (1768.-73), Robert MacKell (1773.-79) i Robert Whiteworth (1785.-90), ali su za Američke revolucije (1777.-85) radovi potpuno obustavljeni.

Reference

Vanjske veze 

 Forth and Clyde Canal na portalu Gazetteer for Scotland 

Kanali u Ujedinjenom Kraljevstvu
Građevine u Škotskoj